ᱜᱮᱨᱤᱧᱡᱟ

ᱜᱮᱨᱤᱧᱡᱟ (ᱤᱝᱨᱮᱡᱤ:Garrincha) ᱜᱚᱴᱟ ᱧᱩᱛᱩᱢ ᱫᱚ ᱢᱟᱱᱩᱭᱮᱞ ᱯᱷᱨᱟᱱᱪᱤᱥᱠᱚ ᱫᱚᱥ ᱥᱚᱱᱛᱚᱥ ᱟᱭᱟ᱾ ᱩᱱᱤ ᱫᱚ ᱵᱨᱟᱡᱤᱞ ᱨᱮᱱ ᱢᱤᱫ ᱧᱩᱛᱩᱢᱟᱱ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱠᱟᱱᱟᱭ᱾ ᱟᱹᱰᱤ ᱜᱟᱱ ᱦᱚᱲ ᱠᱚᱝᱮᱠᱚ ᱢᱮᱱ-ᱟ ᱩᱱᱤ ᱫᱚ ᱯᱮᱞᱮ ᱫᱚᱥᱟᱨ ᱢᱤᱫ ᱢᱟᱨᱟᱝ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ᱾ ᱟᱦᱟᱲᱟ ᱰᱨᱤᱵᱞᱤᱝ ᱞᱟᱹᱜᱤᱫ ᱩᱱᱤ ᱫᱚ ᱵᱤᱠᱷᱟᱛᱚ ᱠᱟᱱᱟᱭ᱾ ᱩᱱᱤᱭᱟᱜ ᱚᱦᱚ ᱧᱩᱛᱩᱢ ᱫᱚ ᱜᱮᱨᱤᱧᱡᱟ ᱡᱟᱦᱟ ᱫᱚ ᱦᱩᱭᱩᱜ ᱠᱟᱱᱟ ᱠᱟᱹᱴᱤᱦᱽ ᱪᱮᱬᱮ᱾ ᱤᱠᱷᱟᱹᱱ ᱩᱱᱤ ᱫᱚ ᱜᱮᱨᱤᱧᱡᱟ ᱧᱩᱛᱩᱢ ᱛᱮᱜᱮ ᱡᱟᱹᱥᱛᱤ ᱫᱚᱭ ᱦᱤᱱᱦᱟᱹᱣ ᱟᱠᱟᱱᱟ᱾
ᱧᱩᱛᱩᱢ ᱠᱟᱛᱷᱟ
ᱩᱱᱤᱭᱟ ᱜᱚᱴᱟ ᱧᱩᱛᱩᱢ ᱨᱟᱭ ᱫᱚ ᱢᱟᱱᱩᱭᱮᱞ ᱯᱷᱨᱟᱱᱥᱤᱠᱚ ᱫᱚᱥ ᱥᱚᱱᱛᱚᱥ᱾ ᱤᱠᱷᱟᱹᱱ ᱧᱮᱞ ᱛᱮ ᱜᱚᱞ-ᱜᱟᱞ ᱵᱟᱹᱴᱷᱩ ᱜᱮᱭ ᱛᱟᱦᱮ ᱠᱟᱱ ᱛᱮ, ᱟᱡᱽ ᱢᱤᱥᱨᱟ ᱨᱳᱥᱟ ᱫᱚ ᱠᱟᱹᱴᱤᱡᱽ ᱪᱮᱬᱮ ᱜᱮᱨᱤᱧᱡᱟ ᱠᱟᱛᱮᱜ-ᱮ ᱚᱦᱚᱭᱟᱭ ᱠᱟᱱ ᱛᱟᱦᱮᱱᱟ᱾ ᱟᱨ ᱚᱱᱟ ᱟᱫᱚᱨ ᱧᱩᱛᱩᱢ ᱜᱮᱨᱤᱧᱡᱟ ᱜᱮ ᱱᱤᱛᱚᱝ ᱟᱱ ᱚᱠᱨᱚ ᱨᱮ ᱵᱨᱟᱡᱤᱞ ᱨᱮᱱᱟᱜ ᱜᱮᱜᱮᱛ ᱫᱩᱞᱠᱟᱹᱣ ᱧᱩᱛᱩᱢ ᱜᱮᱨᱤᱧᱡᱟ ᱫᱚ᱾ ᱟᱨ ᱟᱡᱽ ᱨᱮᱱ ᱜᱟᱛᱮ ᱠᱚ ᱢᱟᱱᱮ ᱧᱩᱛᱩᱢ ᱠᱟᱛᱮᱜ ᱠᱚ ᱢᱮᱛᱟᱣᱟᱭ ᱠᱟᱱ ᱛᱥᱦᱮᱱᱟ, ᱡᱟ-ᱫᱚ (ᱢᱟᱱᱩᱭᱮᱞ) ᱨᱮᱱᱟᱜ ᱠᱟᱹᱴᱤᱡᱽ ᱚᱦᱚ ᱠᱟᱱᱟ᱾ ᱜᱮᱨᱤᱧᱡᱟ ᱠᱚ ᱢᱮᱛᱟᱣᱟᱭ ᱠᱟᱱ ᱛᱟᱦᱮᱱᱟ ᱯᱷᱩᱴᱵᱚᱞ ᱨᱮᱱ ᱥᱮᱨᱟ ᱰᱨᱤᱵᱞᱟᱨ᱾ 
ᱠᱷᱤᱞᱟᱹᱴ ᱦᱩᱭᱟᱹᱱ
ᱡᱟᱝᱜᱟ ᱛᱷᱚᱯᱟ ᱱᱟᱥᱮ ᱵᱮᱠᱟ ᱟᱨ ᱢᱤᱫ ᱡᱟᱝᱜᱟ ᱠᱷᱚᱱ ᱟᱨ ᱢᱤᱫ ᱡᱟᱝᱜᱟ ᱛᱩᱨᱩᱭ ᱥᱮᱱᱴᱤ ᱢᱤᱴᱟᱨ ᱜᱟᱱ ᱠᱟᱹᱴᱤᱡᱽ ᱜᱮ ᱛᱟᱦᱮ ᱠᱟᱱ ᱛᱟᱭᱟ᱾ ᱡᱟᱦᱟ ᱫᱚ ᱡᱟᱱᱟᱢ ᱛᱚᱨᱟ ᱠᱷᱚᱱᱤ ᱱᱤᱭᱟᱹ ᱫᱚ ᱨᱟᱦᱮ ᱠᱟᱱᱟ᱾ ᱤᱠᱷᱟᱹᱱ ᱢᱟᱨᱟᱝ ᱧᱩᱛᱩᱢᱟᱱ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱦᱩᱭᱩᱜ ᱫᱚ ᱟᱭᱟᱜ ᱠᱩᱠᱢᱩ ᱟᱨ ᱦᱚᱵᱤ ᱜᱮ ᱛᱟᱦᱮ ᱠᱟᱱ ᱛᱟᱭᱟ᱾ ᱡᱟᱦᱟᱱ ᱮᱴᱠᱮ ᱴᱚᱬᱮ ᱜᱮ ᱩᱱᱤ ᱞᱟᱹᱜᱤᱫ ᱵᱟᱝ ᱴᱟᱨᱦᱟᱣ ᱞᱮᱱᱟ᱾ ᱟᱭᱟᱜ ᱠᱷᱤᱞᱟᱹᱴ ᱚᱠᱛᱚᱨᱮ ᱵᱨᱟᱡᱤᱞ ᱠᱤᱝ ᱯᱮᱞᱮ ᱠᱷᱚᱱ ᱡᱟᱹᱥᱛᱤ ᱫᱟᱯᱚᱴ ᱥᱟᱶ ᱨᱮᱭ ᱠᱷᱤᱞᱟᱹᱴ ᱥᱠᱟᱱᱟ, ᱟᱨᱦᱚᱸ ᱡᱟᱹᱥᱛᱤ ᱠᱩᱥᱤᱭᱟᱱ ᱠᱷᱤᱞᱟᱹᱰᱤᱭᱟᱹ ᱫᱚ ᱟᱭᱟᱜ ᱯᱮᱲᱛᱟ ᱡᱟᱝᱜᱟ ᱠᱷᱟᱛᱤᱨ ᱦᱚᱸᱭ ᱧᱟᱢ ᱟᱠᱟᱫᱟ᱾ ᱟᱭᱟᱜ ᱚᱱᱟ ᱯᱮᱲᱛᱟ ᱡᱟᱝᱜᱟ ᱨᱮᱱᱟᱜ ᱦᱟᱫᱩ ᱩᱫᱩᱜ ᱠᱷᱟᱹᱛᱤᱨᱮᱭ ᱧᱟᱢ ᱟᱠᱟᱫᱟ 'ᱮᱧᱡᱮᱞ ᱩᱭᱤᱫᱽ ᱫᱚ ᱵᱮᱥᱴ ᱞᱮᱜᱚᱥᱴ' ᱩᱯᱟᱫᱷᱤ᱾ ᱦᱟᱦᱟᱲᱟ ᱠᱤᱠ (ᱛᱷᱤᱭᱟᱹ) ᱠᱚᱨᱴᱟᱞ ᱠᱷᱚᱱ ᱦᱚᱸᱭ ᱜᱚᱞ ᱟᱠᱟᱫᱟᱭ᱾

᱑᱙᱕᱔ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱚᱠᱛᱚ ᱦᱮᱡᱩᱜᱚᱜ ᱦᱮᱡᱩᱜᱚᱜ ᱛᱮᱜᱮ ᱟᱡᱽ ᱢᱤᱫ ᱢᱟᱨᱟᱝ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱛᱟᱠᱮᱜ-ᱮ ᱢᱩᱡᱩᱛ ᱟᱠᱟᱫᱤᱭᱟ᱾ ᱠᱞᱟᱵᱽ ᱵᱚᱴᱟᱯᱷᱚᱜᱚᱨ ᱥᱟᱶ ᱢᱤᱫ ᱫᱩᱨᱫᱟᱱᱛᱚ ᱠᱷᱤᱞᱟᱹᱴ ᱡᱟᱦᱟ ᱫᱚ ᱡᱤᱭᱚᱱ ᱜᱮᱭ ᱵᱚᱫᱚᱞ ᱠᱮᱫ ᱛᱟᱭᱟ᱾ ᱤᱠᱷᱟᱹᱱ ᱤᱱᱤᱭᱟᱜ ᱚᱱᱟ ᱠᱷᱤᱞᱟᱹᱴ ᱠᱟᱛᱮᱜ ᱨᱮᱦᱚᱸ ᱑᱙᱕᱔ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱨᱮ ᱵᱟᱝ ᱠᱚ ᱥᱟᱝᱜᱮ ᱞᱮᱫᱤᱭᱟ ᱫᱚ ᱥᱚᱱᱛᱚᱥ᱾ ᱚᱱᱟ ᱟᱥᱠᱮᱛ ᱡᱚᱜᱟᱣ ᱠᱟᱛᱮᱜ ᱜᱮ ᱡᱮᱱᱚ ᱒᱙᱕᱘ ᱥᱨ ᱑᱙᱖᱒ ᱵᱟᱨ ᱫᱷᱟᱣ ᱡᱮᱜᱮᱛᱟᱹᱨᱤ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱮᱭ ᱡᱤᱛᱠᱟᱹᱨ ᱟᱠᱟᱫᱟ ᱜᱮᱨᱤᱧᱡᱟ᱾ ᱑᱙᱓᱔ ᱟᱨ ᱒᱙᱓᱘ ᱤᱛᱟᱞᱤ ᱫᱚᱥᱟᱨ ᱵᱨᱟᱡᱤᱞ ᱫᱚᱞ ᱜᱮᱨᱤᱧᱡᱟ ᱡᱤᱛᱠᱟᱹᱨ ᱠᱟᱛᱮᱜ ᱧᱩᱛᱩᱢᱮ ᱦᱟᱢᱮᱴ ᱟᱠᱟᱫᱟ ᱡᱮᱜᱮᱛ ᱨᱮ᱾

ᱥᱟ.ᱠᱷᱭᱟ.ᱛ